

Vejledning for omfanget af og kravene til den kommunale tandpleje sætter rammen for den kommunale tandpleje. Men det er ikke altid at borgerne kender disse rammer eller er tilfredse med den måde den kommunale tandpleje forvalter denne. Derudover er tandplejens ydelser også underlagt mulighed for at klage i forskellige instanser.

Temadagen vil omhandle de juridiske processer omkring klager i den kommunale tandpleje. Omdrejningspunktet for dette vil være børne og unge tandplejen både den generelle og ortodontiske del

**09:00 – 09:25 Ankomst, registrering og morgenmad**

**09:25 – 09:30 Velkomst**

v/Pernille Hess, overtandlæge og Ellen Kaas, souschef, Rødovre Kommunale Tandpleje

**09:30 – 11:30 Hvorfor er det vigtigt at tandlæger har blik for det juridiske?**Juraen kan komme ind fra siden og være svært at håndtere, hvis vi ikke er opmærksomme på den. Derfor er det vigtigt at kende den juridiske ramme for arbejdet som tandlæge. Både i form af regler, der kan slåes op og generelle ulovbestemte principper som altid gælder i det offentlige. Hvordan skal tandlægen fx håndtere børn og unge - og deres forældre? Hvornår er der tale om, at der træffes en afgørelse - og hvad er kravene til det? Kan klager forebygges? Og hvad er handlemulighederne når man møder vanskelig klageadfærd?

v/Britt Vonger, jurist

**11:30 – 12:30 Frokost**

**12:30-14:00 Styrelsen for patientklager: Klagesager i den kommunale tandpleje**De hyppigste klager og afgørelser inden for børne- og unge tandplejen gennemgås ud fra konkrete anonymiserede sager. Styrelsen for Patientklager redegør for antal klager og sagsgange i klager over sundhedsfaglig behandling.
v/Mia Portz Johannsen, afdelingstandlæge i Styrelsen for patientklager samt en jurist fra samme sted.

**14:00-14:30 Kaffepause**

**14:30 – 15:30 Patienterstatning og afgørelser fra erstatningssystemet med særlig vægt på ortodontien.**

Patienter, som har fået en skade i forbindelse med behandling kan søge erstatning via erstatningssystemet. Kendskab til ordningen er vigtig for os som behandlere, da vi skal kunne vejlede vores patienter som står i denne situation. Men hvordan fungerer systemet og er der ting vi kan lære af de sager, som er blevet vurderet i det regi? Med udgangspunkt i sager vedrørende BUT og ortodonti kigger vi nærmere på erstatningssystemet.

v/Peter Stoustrup, Sektionsleder og professor i ortodonti.

**15:30 ­­–16:00 Panel med nogle af dagens oplægsholdere**
Deltagerne gives mulighed for at stille spørgsmål samt kommentere på paneldeltagernes indstillinger

**16:00 Afrunding og tak for i dag**

**Hvor og hvornår:**

1.oktober 2025 09:00-16:00

[Scandic Aarhus City](https://www.scandichotels.dk/hoteller/danmark/aarhus/scandic-aarhus-city?utm_source=bing&utm_medium=cpc&utm_campaign=&gclid=aaee0ada141f1992030f6d31b5cb7d9d&msclkid=aaee0ada141f1992030f6d31b5cb7d9d&utm_term=scandic%20aarhus%20city&utm_content=Aarhus%20%7C%20Scandic%20Aarhus%20City)

Østergade 10

8000 Aarhus C